26/11/2009 | Administración LocalMunicipal
Vedra
Secretaría-Intervención
Aprobación definitiva regulamento de verquidos á rede de sumidoiros e uso da mesma

Aprobación definitiva do regulamento do servizo de verquidos á rede de sumidoiros e uso da mesma Aprobado inicialmente polo Pleno do Concello en sesión ordinaria celebrada o día 17 de setembro de 2009 o Regulamento do Servizo de verquidos á rede de sumidoiros e uso da mesma, do Concello de Vedra, e sometido a información pública polo período de trinta días mediante anuncio inserto no BOP número 217/09, do 6 de outubro, sen que fose presentada durante o citado período alegación algunha, procédese en cumprimento do devandito acordo á publicación íntegra do texto de regulamento. O obxectivo do Concello de Vedra é dotarse dun instrumento normativo que faga compatibles, de forma razoable, o desenvolvemento urbano económico e social coa mellora da calidade de vida e un desenvolvemento sostíbel. Os veciños gozarán duns servizos de calidade para o que resulta imprescindible dotarse dun corpo normativo que faga compatíbel os dereitos dos veciños e veciñas co necesario coidado e mantemento deses servizos, evitando calquer deterioro, menos cabo, degradación ou entorpecemento dos mesmos. A Directiva 91/271/CEE, de 21 de maio, relativa ó tratamento das augas residuais urbanas, sinala a necesidade de que os verquidos de augas residuais industriais que sexan incorporadas ó sistema de saneamento e depuración de augas residuais urbanas, sufran un tratamento previo para garantir, principalmente, que non teñan efectos nocivos sobre as persoas e o medio ambiente, e que non deterioren a infraestructura de saneamento e depuración. Este regulamento, que se fundamenta en aquela Directiva, toma tamén como referencia a Lei de Augas 29/1985, de 2 de agosto e o Regulamento do Dominio Público Hidráulico (R. D. 849/1986; RD1315/1992; RD 995/2000; RD 606/2003) que a desenrola, así como se enmarca, no que a asignación de competencias se refire, na Lei 7/1985, de 2 de abril, Reguladora das Bases de Reximen Local, que no seu artigo 25, establece que os municipios exercerán, en todo caso e de acordo coa lexislación do Estado e das Comunidades Autónomas, competencias en materia de rede de sumidoiros e tratamento de augas residuais. Neste sentido cabe resaltar que segundo a Disposición adicional segunda. lei 8/2001, de 2 de agosto, de protección da calidade das augas das rías de Galicia e de ordenación do Servizo do Servizo público de depuración de augas residuais urbanas. (DOG Nº 161, 21.08.01), obriga os concellos que se encontren incluídos, na súa totalidade ou en parte, dentro do ámbito territorial desta lei, indicado no anexo I, que deberán, no prazo dun ano a partir da entrada en vigor desta lei, aprobar ou, de se-lo caso, revisa-las súas correspondentes ordenanzas de verquido, co fin de adecualas ós obxectivos de calidade establecidos nesta lei, para o que poderán contar co asesoramento da Administración hidráulica de Galicia. O Excmo. Concello de Vedra presta o Servizo de Sumidoiros e Depuración das Augas Residuais e Pluviais a través dunha Empresa Concesionaria. Artigo 1º.- O presente regulamento ten por obxecto regular os verquidos de augas residuais á rede de sumidoiro público e establecer as condicións ás que deberá axustarse o uso da rede de sumidoiros e das súas instalacións complementarias do Concello da Vedra. Será de aplicación a tódolos usuarios que realicen verquidos, directos ou indirectos, de augas residuais e pluviais, ás conduccións de saneamento que vertan ou se integren na rede pública do Concello de Vedra. Artigo 2º.- A efectos deste regulamento establécense as definicións seguintes: * Por verquidos residuais: toda materia residual sólida, líquida ou gaseosa, incluídas as augas de refrixeración, resultante dunha actividade manufactureira ou industrial, e outras non asimilables a augas residuais domesticas ou de desenvolvemento, recuperación ou procesamento de recursos naturais. * Por actividade industrial: calquera establecemento ou instalación que efectúe verquidos industriais ás instalacións de sumidoiros e saneamento. * Por augas residuais: as augas utilizadas que, procedentes de vivendas e instalacións comerciais, industrias, sanitarias, comunitarias ou públicas, son admitidas nas instalacións públicas de sumidoiros e saneamento. * Por augas residuais domésticas: as que están formadas polos restos líquidos procedentes da preparación, cocción e manipulación de alimentos, así como secrecións humanas ou materias semellantes vertidas a través das instalacións sanitarias das vivendas, ou de calquera outra instalación mencionada no parágrafo anterior. * Por augas residuais industriais: as procedentes das instalacións xa mencionadas e que son debidas ós procesos propios desas actividades, comportando presencia de restos, como consecuencia dos mesmos, e, en xeral, diferentes dos mencionados no parágrafo anterior. * Por augas industriais non contaminadas: as procedentes das instalacións da actividade industrial definida, que foron utilizadas unicamente para refrixeración de máquinas ou que foron depuradas e sexan susceptible de vertido o colector de pluviais dada a sua inocuidade, e cumpran en ámbolos casos co presente Regulamento. * Por augas pluviais: as producidas simultaneamente ou inmediatamente a continuación de calquera forma de precipitación natural e como resultado da mesma. * Por rede de sumidoiros: o conxunto de conductos e instalacións que, no subsolo dos municipios, serven para a evacuación de augas residuais e pluviais. * Por sumidoiro público: todo conxunto subterráneo de saneamento construído ou aceptado polo Concello para Servizo xeral dos seu territorio ou parte do mesmo, dos que a súa limpeza e conservación perténcelle ó Concello ou, por adxudicación dos mesmos, á empresa adxudicataria. * Por acometida: aquel conducto subterráneo, colocado transversalmente á vía pública, que serva para conduci-las augas residuais ou pluviais dende un edificio a un sumidoiro público. * Por embornal: toda instalación composta de boca e dispositivo de caída e conducción ata a rede de sumidoiros, destinado a recoller e conducir á rede de sumidoiros públicos as augas superficiais de escorrentías dunha vía pública. * Por informe de verquido: o informe obrigatorio que deberá emiti-lo Servizo, en tódalas solicitudes de conexión á rede de sumidoiros. * Por permiso de verquido: a licencia expedida pola Administración despois da tramitación do correspondente expediente administrativo autorizando o verquido ó sumidoiro público. * Por estación depuradora: aquela instalación na que se someten as augas residuais a un tratamento de depuración física, biolóxica ou química, tal que permita a súa posterior reutilización para diversos fins ou a súa reincorporación ó medio natural. * Por verquidos perigosos: todo verquido, voluntario ou involuntario, que poida ocasionar unha emerxencia real ou potencial ás persoas, instalacións ou ó propio cauce receptor. * Por verquidos limitados: todo verquido que polo seu potencial contaminador e baixo certas limitacións poida tolerarse nas Instalacións Municipais e no seu cauce receptor. * Por verquidos permitidos: calquera verquido tolerable ou inofensivo que teña concedida a correspondente autorización de verquido. * Por verquidos prohibidos: aqueles verquidos que pola súa natureza e peligrosidade son totalmente inadmisibles nas instalacións de sumidoiros e depuración, ou aqueles que excedan dos parámetros establecidos no artigo 13 deste Regulamento. * Por usuario: aquela persoa física ou xurídica que solicite e á que se lle conceda a preceptiva licencia municipal para verquidos de augas residuais á rede de sumidoiros. Artigo 3º.-O Concello de Vedra ten encomendada a Empresa Concesionaria a administración e explotación dos servicios á que se refire este Regulamento, denominándose a mesma, en adiante, o Servizo. Artigo 4º.-Sen prexuízo do establecido no presente Regulamento, a construcción de calquera elemento da rede de sumidoiros, acometidas, embornais, etc., axustarase ó disposto no anexo VII e pola normativa urbanística do Concello, así como ás normas tecnolóxicas da edificación (NTE-ISS). Descarga de verquidos líquidos residuais. Capítulo I.-Das autorizacións de verquidos residuais. Artigo 5º.-Tódolos edificios, tanto de vivendas como industrias, deberán cumpri-las disposicións e normativa do presente Regulamento. Tódalas instalacións, tanto existentes como futuras, deberanse conectar á rede de sumidoiros a través da correspondente acometida. Non se permitirán verquidos a ceo aberto, nin a sumidoiros alleos ó Servizo, nin a eliminación de augas residuais por inxección ó subsolo. Só xustificadamente se poderán autorizar verquidos a cauces públicos ou outros sistemas de eliminación dos mesmos, debendo axustarse en tal caso ó establecido na Lei de Augas e Disposicións complementarias ou outra normativa que resulte de aplicación. Os usuarios domésticos non precisarán, para obter a Licencia de Conexión á rede de sumidoiros, do Permiso de Verquido. As instalacións responsables de calquera descarga de augas residuais non domésticas á rede de sumidoiros, deberán remitir a documentación á que se fai referencia no Anexo nº 1 do presente Regulamento, para a obtención do correspondente Permiso de Verquido, nas oficinas do Servizo. Así mesmo a solicitude de autorización de verquido incluirá unha declaración responsable firmada polo titular ou representante da persoa física ou xurídica que solicita o verquido, por medio da cal declara o cumprimento deste Regulamento en canto a que non se verte ningunha sustancia das catalogadas como prohibidas nin se excedan as concentracións máximas permitidas para as sustancias que se especifican no capitulo III. A solicitude de verquido e a declaración responsable axustaranse o modelo que figura no Anexo IV. Quedan exceptuados da referida obriga, os titulares de actividades propias de comercios, oficinas e despachos, cando estas se realicen en locais divisionarios de edificios de vivendas, para os que non podan establecerse condicións de verquido diferenciadas. Artigo 6º.-O Servizo estudiará a documentación achegada polos usuarios non domésticos, para a concesión do Permiso de Verquido, realizará unha visita as instalacións e as análises que estime oportunas da composición do verquido para comprobar que cumpre as condición impostas neste Regulamento, con cargo ó peticionario, e informará ó respecto ó Concello para a súa aprobación ou denegación. Para a concesión da licenza de Conexión á rede de sumidoiros para os usuarios domésticos e os non domésticos con Permiso de Verquido concedido, o Servizo realizará un orzamento das obras e instalacións a realizar para a dita conexión, segundo o Cadro de Prezos vixente aprobado polo Concello quen será o que aprobe a Licencia. A acometida será realizada con cargo ao peticionario e unha vez sexa aboado na súa totalidade o presuposto da acometida nas oficinas do Servizo, realizarase, quedando a mesma da súa propiedade. Para a concesión da licenza de primeira ocupación nos edificios de vivendas será preciso a obtención da licenza de conexión, e para a obtención do permiso de apertura, ampliación ou modificación tanto na súa estructura como no seu uso das instalacións comerciais e industriais será precisa a obtención do Permiso de Verquido e da Licenza de Conexión. Artigo 7º.-Os usuarios que dispoñendo de Permiso de Verquido efectúen modificacións ás súas instalacións ou ó uso das mesmas causen variacións no efluínte, deberán solicitar un novo permiso de verquido á rede de sumidoiros. Os usuarios da rede de sumidoiros deberán efectua-lo pretratamento necesario das súas augas residuais para adecualas ás esixencias do presente Regulamento. Ditas instalacións deberán ser construídas e explotadas polo propio usuario, totalmente ó seu cargo. As instalacións de pretratamento ás que se refire o parágrafo anterior, poderán ser realizadas por un só usuario ou unha agrupación deles, sempre que esta última estea legalmente constituída. Artigo 8º.-O Concello, naqueles casos que se coide procedente, en función dos datos de que se dispoña, e/ou do informe de verquido, poderán esixi-la adopción de medidas especiais de seguridade a fin de evitar accidentes que puidesen supoñer un verquido incontrolado á rede xeral, de productos almacenados de carácter perigoso. Artigo 9º.-As instalacións existentes no momento de entrada en vigor do presente Regulamento, e que vertan augas residuais á rede de sumidoiros deberán solicitar o Permiso de Verquido segundo o disposto na Ordenanza e no prazo e forma que se fixa nas disposicións transitorias do Regulamento. Artigo 10º.-Os usuarios da rede de sumidoiros e instalacións complementarias de depuración, deberán satisface-las taxas, e no seu caso, cánones que por ditos feitos lles corresponda. O importe das mesmas será fixado na correspondente Ordenanza Municipal e neste Regulamento. Os permisos de verquido outorgaranse por un período de tempo non inferior a cinco anos e se á expiración dos mesmos, o titular non recibe aviso ou notificación da Administración no sentido contrario, considérase prorrogado ata que a Administración se pronuncie sobre o particular. O período de tempo do permiso de verquido estará suxeito a modificación, se hai variacións pola banda do propio verquido (segundo o artigo 7), ou ben por necesidades do Concello. O usuario será informado con antelación das posibles modificacións e disporá de tempo necesario para a adaptación ó seu cumprimento. O permiso poderá incluí-los seguintes extremos: a) Valores máximos e medios permitidos en concentración e en características das augas residuais vertidas. b) Limitacións en relación co caudal e co horario das descargas. c) Esixencias referentes ó mantemento, informes técnicos e rexistros en relación cos verquidos. d) Programas de cumprimento, en relación coas posibilidades do Servizo. e) Condicións complementarias que aseguren o cumprimento deste Regulamento. f) O número de inspección e análises que con cargo ó responsable do verquido, realizaranse anualmente para comproba-las características. Artigo 11º.-A regulación da contaminación na orixe, mediante prohibicións e limitacións nas descargas de verquidos, establécese cos seguintes fins: 1º ) Proteger a cunca receptora, eliminando calquera efecto tóxico, crónico ou agudo, tanto para o home coma para os seus recursos naturais e preserva-la calidade do medio receptor tendo en conta os tipos de depuración.2º ) Salvagardar a integridade e seguridade das persoas e instalacións de saneamento.3º ) Previr de toda anomalía os procesos de depuración empregados. Capítulo III.-Verquidos prohibidos e limitados. Artigo 12º.-Con carácter xeral queda totalmente prohibido verter directa ou indirectamente á rede de sumidoiros calquera dos seguintes productos: 1º.-Mesturas explosivas.-Entenderase como tales, aqueles sólidos, líquidos, gases ou vapores que por razón da súa natureza ou cantidade sexan ou poidan ser suficientes por si mesmos, ou en presencia doutras substancias, de provocar ignicións ou explosións. En ningún momento, medicións sucesivas efectuadas con un explosímetro no punto de descarga do verquido á rede xeral, deberán indicar valores superiores ó 5% do límite inferior de explosividade, así como unha medida realizada de forma illada non deberá superar nun 10% o citado límite. Prohíbense expresamente: os gases procedentes de motores de explosión, gasolina, queroseno, nafta, benceno, tolueno, xileno, éteres, tricloroetileno, aldehidos, cetonas, peróxidos, cloratos, percloratos, bromuros, carburos, hidruros, nitruros, sulfuros, disolventes orgánicos inmiscibles en auga, e aceites volátiles.2º.-Residuos sólidos ou viscosos.-Entenderanse como tales aqueles residuos que provoquen ou poidan provocar obstruccións no fluxo da rede xeral, ou que poidan interferir no transporte das augas residuais. Inclúense os seguintes: graxas, tripas, tecidos animais, estercos, ósos, peles, carnazas, entrañas, sangue, plumas, cinzas, escorias, areas, cal morto, residuos de formigóns, leitadas de cemento, aglomerantes hidráulicos, fragmentos de pedras, mármore, metais, vidro, palla, labras, recortes de céspede, trapos, lúpulos, sobrantes de papel, madeiras, plásticos, alcatrán, así como residuos e productos alcatranados procedentes de operacións de refinado e destilación, residuos asfálticos e de procesos de combustión, aceites lubricantes usados (minerais ou sintéticos), incluíndo auga-aceite, emulsións, axentes escumantes, e, en xeral, todos aqueles sólidos de calquera procedencia con tamaño superior a 1,5 centímetros en calquera das súas tres dimensións.3º.-Materiais colorantes.-Entenderanse por materiais colorantes aqueles sólidos, líquidos ou gases tales como: tintas, vernices, lacas, pinturas, pigmentos, e demais productos afíns, que incorporados ás augas residuais coloréanas de tal xeito que non se poden eliminar con ningún dos procedementos de tratamento usuais empregados na Estación Depuradora.4º.-Residuos corrosivos.-Entenderanse por tales aqueles sólidos, líquidos, gases ou vapores que provoquen corrosións na rede xeral, tanto nos equipos como nas instalacións, e que sexan capaces de reducir, considerablemente, a vida útil destas, ou de producir avarías. Inclúense entre outros os seguintes: ácidos clorhídrico, nítrico, sulfúrico, carbónico, fórmico, acético, láctico, butílico, lixivias de sosa ou potasa, hidróxido amónico, carbonato sódico, augas de moi alta salinidade, e gases como sulfuro de hidróxeno, cloro, fluoruro de hidróxeno, dióxido de carbono, dióxido de xofre, e, en xeral, todas aquelas substancias que reaccionando coa auga dean lugar a solucións corrosivas como sulfatos, cloruros, etc.5º.-Residuos que produzan gases nocivos.-Entenderanse como tales os residuos que produzan gases nocivos na atmosfera da rede de sumidoiros, colectores, e/ou emisarios, en concentracións superiores ós límites seguintes: Monóxido de carbono (CO): 100 cc/m3 de ar Cloro (Cl2): 1 cc/m3 de ar Sulfhídrico (SH2): 20 cc/m3 de ar Cianhídrico (CNH): 10 cc/m3 de ar 6º.-Restos radioactivos ou isótopos de vida media.-Aquelas concentracións tales que poidan provocar danos nas instalacións e/ou perigo para o persoal de mantemento das mesmas. Nisto estarase ó disposto no Anexo II do presente Regulamento.7º.-Substancias non admitidas.-En xeral, son aquelas substancias que poidan perturbar a boa marcha das instalacións da rede e de depuración de augas residuais, inhibindo ou dificultando o proceso biolóxico de depuración. Pódense resumir como tales aquelas comprendidas nas seguintes disposicións: Real Decreto 833/88, de 20 de xullo, que aproba o Regulamento da Lei Básica de Residuos Tóxicos e Perigosos. Real Decreto 952/97 que modifica o Regulamento da Lei Básica de Residuos Tóxicos e Perigosos. Orden 13 de outubro de 1996 sobre a caracterización de residuos tóxicos e peligrosos. Orde de 12 de novembro de 1987, sobre normativa aplicada as novas substancias nocivas e perigosas que poden formar parte de determinados verquidos de augas residuais. Orden de 27 de febreiro que modifica el anexo V de la orden de 12 de novembro de 1987. Orden de 28 de xuño que amplía o ámbito de aplicación da orden de 12 de novembro de 1987. Orde de 31 de outubro de 1989 do Ministerio de Obras Públicas e Urbanismo sobre verquidos de substancias perigosas. Orde de 13 de marzo de 1.989 (Anexos 9 ó 12). Lei 10/1998, de 21 de abril de Residuos. Decreto 298/2000, de 7 de decembro que regula a autorización enotificación de productor e xestor de residuos de Galicia. das cales dáse relación non exhaustiva no Anexo III do presente Regulamento. Artigo 13º.-Verquidos limitados.-Queda prohibido verter directa ou indirectamente ás instalacións de sumidoiros e saneamento, verquidos coas características ou con concentracións de contaminantes iguais ou superiores en todo momento ós expresados na seguinte relación: Artigo 14º.-As relacións establecidas nos dous artigos precedentes serán revisadas periodicamente e non se considerarán exhaustivas se non simplemente enumerativas. Nos casos en que o verquido por si só, ou conxuntamente con outros verquidos autorizados con anterioridade, supere no seu caudal/horario punta, de 15 minutos, o 5% do caudal medio horario da Estación Depuradora de Augas Residuais, realizarase un estudio específico con valores límite dos elementos detallados que poderán ser máis estrictos que os especificados con anterioridade. Artigo 15º.-Sen prexuízo das sancións e responsabilidades ás que houber lugar, calquera verquido ó sumidoiro público que posúa algunha das características definidas nos artigos anteriores, e que poida causar efectos perniciosos nos procesos de depuración, e nas obras de fábrica dos sumidoiros e instalacións anexas, perigo para o persoal ó Servizo da rede, ou algunha molestia pública, dará lugar a que a Administración adopte algunha das seguintes medidas: a) Prohibir totalmente o verquido cando se trate de materias non corrixibles a través do oportuno tratamento. b) Esixir un tratamento previo que permita concentracións comprendidas dentro dos límites tolerados. c) Impoñe-la vixilancia e sistemática comprobación das cantidades e proporcións do verquido. d) Esixi-lo pago anticipado de danos e custos adicionais que esixan a protección das obras de fábrica e instalacións, e do persoal. Artigo 16º.-Tódalas industrias, calquera que sexa a súa actividade, que estean autorizadas para verter, e incluso aquelas que realicen pretratamento, deberán colocar unha reixa de desbaste de 50 mm, antes do verquido ó sumidoiro. Os caudais punta verquidos á rede non poderán exceder do quíntuplo (5 veces) nun intervalo de quince (15) minutos ou de dúas veces e media (2’5) nunha hora o valor termo medio día. Deberase controlar, especialmente o caudal e calidade do efluínte no caso de limpeza de tanques, peche de vacacións con baleirado dos mesmos ou circunstancias análogas. Queda terminantemente prohibido, salvo nos casos previstos no Capítulo IV (situación de emerxencia ou perigo), o emprego de auga de dilución nos verquidos. Cando exista rede de augas pluviais non poderán verterse á rede de sumidoiros de augas residuais, augas industriais non contaminadas, ben sexan de refrixeración ou calquera outras sen autorización especia. O verquido das augas industriais non contaminadas a rede de augas pluviais deberá posuír a autorización correspondente. No suposto de que os efluentes non cumpran coas condicións e limitacións que se establecen no presente Capítulo, o usuario queda obrigado á construcción, explotación e mantemento ó seu cargo de todas aquelas instalacións de pretratamento, homoxeneización ou tratamento que sexan necesarios. Queda prohibido o verquido á rede de sumidoiros, tanto por parte das industrias farmacéuticas, como dos centros sanitarios, daqueles fármacos obsoletos ou caducos que aínda que non se teñan citado de xeito expreso antes, poidan producir graves alteracións na Estación Depuradora, aínda en pequenas concentracións, como por exemplo os antibióticos. Artigo 17º.-Calquera verquido á rede de sumidoiros que non cumpra coas limitacións ou prohibicións que se especifican na presente normativa, dará lugar á adopción das medidas e sancións que se establecen no Título VI deste Regulamento. Capítulo IV.-Situacións de emerxencia. Artigo 18º.-Entenderase que existe unha situación de emerxencia ou perigo cando, debido a un accidente nas instalacións do usuario, se produza, ou exista risco inminente de producirse un verquido inusual á rede de sumidoiros, que poida ser potencialmente perigoso para a seguridade física das persoas, instalacións, estación depuradora ou ben a propia rede. Ante unha situación de emerxencia ou con risco inminente de producirse un verquido non usual á rede de sumidoiros que poida ser potencialmente perigosos para a seguridade das persoas e/ou instalacións, o usuario deberá comunicar urxentemente a situación producida o Servizo o Concello e á Augas de Galicia a situación producida, co obxecto de evitar ou reducir ó mínimo os danos que puidesen ocasionarse. Tamén lle correspondente empregar todas aquelas medidas das que se dispoña ó fin de conseguir minimiza-lo problema: posteriormente o usuario remitirá a aquela entidade e organismo o correspondente informe. O usuario deberá tamén, e coa maior brevidade, usar de todas aquelas medidas de que dispoña, a fin de conseguir que os productos verquidos se efectúen na mínima cantidade posible, ou reducir ó máximo a súa perigosidade. Nun prazo máximo de sete días o interesado deberá remitir ó Servizo que xestiona a rede de sumidoiros, un informe detallado do sucedido. Deberá figurar nel, como mínimo, os seguintes datos: nome e identificación da empresa; emprazamento da mesma; caudal; materias vertidas; causa do accidente; hora na que se produciu; correccións efectuadas “in situ” polo usuario; hora e forma en que se comunicou a incidencia ó Servizo, e, en xeral, todos aqueles datos que permitan a dito Servizo unha correcta interpretación do imprevisto e unha adecuada valoración das consecuencias. Artigo 19º.-O Servizo que xestiona a rede de sumidoiros e saneamento, facilitará ós usuarios un modelo das instruccións a seguir nunha situación de emerxencia ou perigo. No dito modelo figurarán, en primeiro lugar, os números telefónicos ós que o usuario poderá comunica-la emerxencia, sendo o primeiro deles o da Estación Depuradora, receptora do efluínte anómalo ou perigoso. No suposto de non poder comunicar con dita Estación, poderá efectualo ós seguintes e pola orde en que estean colocados. Establecida a pertinente comunicación do usuario, este deberá indica-lo tipo de productos e cantidade dos mesmos que se verteron á rede. Nas instruccións incluiranse polo propio usuario as medidas a tomar por parte do mesmo para contrarrestar ou reducir ó mínimo os efectos nocivos que puidesen producirse. Nestas instruccións particulares de cada usuario, preveranse os accidentes máis perigosos que puidesen producirse, en función das características dos seus propios procesos industriais. As instruccións redactaranse de xeito que sexan doadamente comprensibles por persoal pouco cualificado, e situaranse en tódolos puntos estratéxicos do local e, especialmente, nos lugares nos que os operarios deban actuar para levar a cabo as medidas correctoras. A necesidade de dispoñer das instruccións de emerxencia por un usuario determinado fixaranse na autorización de conexión á rede de sumidoiros, ou por resolución posterior. Na mesma autorización ou resolución establecerase así mesmo o texto das instruccións e os lugares mínimos nos que deban colocarse sendo ámbolos dous aspectos obxecto de comprobación e inspección en calquera momento por parte dos servicios técnicos do Concello ou persoal da empresa xestora do Servizo. Artigo 20º. 1º ) Para o caso de que se autorice un tratamento previo dos verquidos, ou ben un control de cantidades, o proxecto das instalacións precisas para isto deberá ser aprobado pola Administración Municipal ó outorga-la licencia correspondente.2º ) Os aparellos de rexistro, medida, control e toma de mostras esixidos, deberán situarse en lugar accesible e seguro, sinalado previamente nos planos do Proxecto.3º ) Os establecementos industriais, potencialmente contaminantes, deberán instalar e poñer a disposición dos Servicios Técnicos para os efectos de determinación da carga contaminadora, as seguintes instalacións: a.-Pozo de rexistro.-Cada industria colocará na zona de descarga dos seus verquidos residuais, un pozo de mostras, de fácil acceso, libre de calquera interferencia e localizable augas abaixo antes da descarga e, a ser posible, fóra da propiedade; deberá remitir á administración planos de situación dos pozos e aparellos complementarios para a súa identificación e censo. b.-Aforo de caudais.- Se a procedencia da auga de captación é dun pozo ou doutras fontes, deberá instalarse no pozo de rexistro un vertedoiro aforador, tipo Parshall, ou semellante, cun rexistro totalizador para a determinación exacta do caudal residual vertido. O servizo poderá aceptar unha fórmula indirecta de medida de caudais residuais. Se os volumes de auga consumida e os volumes de auga de verquido fosen aproximadamente os mesmos, a medición da lectura do caudal de auga por contador poderá ser utilizada como aforo de caudal residual. c.-Mostras.-A técnica na toma de mostras variará segundo a determinación a realizar. Para concentracións máximas que non poidan ser superadas en ningún momento, a medida será instantánea e efectuada a calquera hora do día. Para concentracións medianamente representativas de valores de cargas residuais contaminadoras, as medidas serán horarias, integradas proporcionalmente ó caudal e tomadas durante o período de verquidos. Os requirimentos mínimos para calcula-la contía representativa dos verquidos serán concretadas pola Administración de acordo coa industria interesada e poderán revisarse cando se estime oportuno. Aquelas industrias, que a criterio do Servizo, pola súa dimensión e/ou contaminación resulten significativas polas súas augas residuais e/ou volumes de verquido, necesitarán un aparello de toma de mostras automático, programable no tempo, con bomba para a aspiración, e que permita a refrixeración das mostras. Dito equipo deberá ser instalado en caseta destinada a tal fin, con cerradura, e so accesible o Servicio. d.-Pretratamento.-En caso de existir pretratamento individuais ou colectivos, legalmente autorizados, e que particular ou colectivamente realicen tratamentos dos verquidos residuais, deberanse instalar á saída dos efluentes depurados, un pozo de mostras coas mesmas condicións e requisitos que os mencionados no apartado a) deste artigo.4º ) A construcción, instalación e mantemento das instalacións e tratamentos, correrán ó coidado do propietario e poderán ser revisados periodicamente pola Administración Municipal. Artigo 21º.-Os danos e perdas que puidesen derivarse dun verquido prohibido, definido no artigo 13º, serán imputados totalmente ó causante do mesmo. Artigo 22º.-As análises e probas para comproba-las características dos verquidos efectuaranse de acordo cos métodos estándar adoptados polo laboratorio do Servizo Municipal. En tódolos casos, ben sexa para a concesión do Permiso de Verquido ou por accións de inspección ou comprobación, ditas análises realizaranse con cargo ó responsable do verquido, segundo as Tarifas aprobadas polo Concello, e definidas no anexo VI Artigo 23º.-A Administración Municipal poderá aprobar tipos normalizados para os casos máis frecuentes de homoxeneización, neutralización, almacenamento de líquidos e verquidos absolutamente prohibidos, para separadores de graxas e aceites, e para decantadores de sólidos, podendo, nembargantes, o interesado propoñer outro sistema distinto que deberá, en todo caso, ser obxecto de aprobación municipal. Artigo 24º.-Sen prexuízo do cumprimento en todo caso do disposto nos artigos 15 e 19, en relación coas características e tratamento particular dos verquidos, o Concello poderá proceder á instalación de estacións para o Servizo de depuración e tratamento xeral de aqueles pola que tal prestación poderá dar lugar a imposición das correspondentes exaccións. Artigo 25º.- 1º ) A fin de poder realiza-lo seu cometido, en orde á conservación, medida, toma de mostras, exame de verquidos, e cumprimento do establecido neste Regulamento, a Inspección técnica do Servizo terá libre acceso ós locais nos que se produzan verquidos ós sumidoiros. Da mesma maneira poñerá a disposición dos inspectores de datos, información, análise, etc., que estes lle soliciten, relacionados con dita inspección. A Inspección non poderá investigar, nembargantes, os procesos de fabricación, salvo aqueles particulares dos mesmos que teñan unha relación directa co tipo e causa do verquido, ou co sistema de tratamento do mesmo.2º ) A propia Inspección poderá tamén penetrar naquelas propiedades privadas sobre as que o Concello manteña algunha servidume de paso de augas, a fin de levar a cabo os servicios de inspección, observación, medición, toma de mostras, reparación, limpeza e mantemento de calquera parte da instalación dos sumidoiros que estea situada dentro dos límites de devandita servidume. A inspección e control por parte do Concello refírese tamén ás plantas de pretratamento ou de depuración do usuario, de habela. Os propietarios de anteditas fincas manterán sempre expedita a entrada ós puntos de acceso á rede de sumidoiros. Artigo 26º.- 1º ) O Servizo realizará a inspección e vixilancia, sobre as instalacións de verquido de augas residuais á rede de sumidoiro, arquetas de rexistro correspondentes e instalacións do usuario, co obxecto de comproba-lo cumprimento do disposto no presente Regulamento.2º) En tódolos actos de inspección o persoal do Servizo, deberán ir provistos e exhibi-lo documento que os acredite para a práctica dos anteditos actos.3º) As inspeccións e controis poderán ser realizados por iniciativa do Servizo, cando este o considere oportuno, ou ben en cumprimento do estipulado no permiso de verquido. Tanto os custos dos informes periódicos como dos informes ocasionais, serán costeados integramente polo usuario do Servizo.3º) Non será necesaria a comunicación previa das visitas dos inspectores do Servizo, debendo o usuario facilitarlles o acceso ás instalacións, no momento en que estas se produzan.4º ) Do resultado da inspección levantarase acta por triplicado, que asinarán o inspector e a persoa con quen se atenda a dilixencia, entregándolle un exemplar a tal persoa. Artigo 27º. 1º ) O titular da instalación que produza verquidos industriais, potencialmente contaminantes, estará obrigado diante do persoal facultativo, debidamente acreditado, a: a.-Facilitar ós Inspectores, sen necesidade de comunicación previa, o acceso a aquelas partes da instalación que coide necesarias para o cumprimento da súa misión. b.-Facilita-la montaxe dun equipo ou dos instrumentos que se precisen, para realiza-las medidas determinantes, ensaios, e comprobacións necesarias. c.-Permitir ós Inspectores a utilización dos instrumentos que a empresa utilice con fins de autocontrol, en especial aqueles para o aforamento de caudais e toma de mostras, para realiza-las análises e comprobacións. d.-Facilitar á Inspección cantos datos precise para o exercicio e cumprimento das súas funcións.2º ) O resultado da inspección constará en acta, que deberá, en todo caso, conter: a.-Data e número de inpección. b.-Persoas que a firman. c.-As toma e tipos de mostras realizadas. d.-Resultado das medicións “in situ”. e.-Comprobación dos elementos de medición. f.- Residuos xerados que puideran ser susceptibles de ser verquidos a rede de sumidoiros e xestión dos mesmos. g.-E as observacións adicionais que se estimaren oportunas.3º ) Notificarase ó titular da instalación para que persoalmente, ou mediante persoa delegada, presencie a inspección e asine a acta que se levante.4º) O informe de inspección a que se refire o presente capítulo consistirá total ou parcialmente en: · O resume do historial dos verquidos dende a última inspección, consignando o xuízo do inspector sobre se a empresa mantén baixo un control eficaz a descarga dos seus verquidos · As modificacións introducidas e as medidas adoptadas pola industria para corrixi-las eventuais deficiencias sinaladas pola inspección en visitas anteriores, cunha valoración da eficacia das mesmas · As posibles novas anomalías detectadas na inspección, e cantas observacións adicionais se estimaren oportuna. · Resultado das análises. · Acta de inspección. · E as observacións adicionais que se estimaren oportunas. O Servizo poderá esixirlla ó usuario ocasional ou periodicamente un informe que deberá incluí-los caudais efluentes, concentración de contaminantes e en xeral, definición completa das características do verquido. En caso de que a empresa estea desconforme cos dictames, apreciacións e xuízos formulados pola inspección, poderá presenta-las oportunas alegacións diante da Administración, a fin de que esta, logo do informe dos Servicios Técnicos correspondentes dicte a resolución que estime procedente. Cando o usuario ou agrupación de usuarios deba construír unha planta de tratamento para poder satisface-los límites fixados ó verquido de augas á rede de sumidoiros, procederase a unha inspección previa á concesión da autorización definitiva dos verquidos. Artigo 28º.-En toda vía pública, a construcción dos sumidoiros deberase preceder ou, cando menos simultaneamente á pavimentación definitiva da vía pública atinxida. Poderá autorizarse ós particulares a execución, por si mesmos, de tramos de sumidoiro en vías públicas. En tal suposto, o interesado poderá optar pola presentación dun proxecto propio, que deberá ser obxecto de informe favorable polos Servicios Técnicos, ou ben solicitar destes últimos a redacción do mesmo, aboando, en tal caso, as taxas e honorarios que lle sexan de aplicación. Artigo 29º.- 1) Os edificios existentes ou os que se constrúan con fachada a vial no que exista rede de sumidoiros público, deberán verter a este as súas augas residuais a través da correspondente acometida, sempre que devanditas augas reúnan as condicións físico-químicas esixidas neste Regulamento, e, unha vez teña obtido a preceptiva licencia municipal previa á que se lle poderá esixir faga constar a natureza dos efluentes e as medidas de pretratamento que sexan esixibles no seu caso.2) Se a edificación tivese fachada a máis dunha vía pública, o propietario poderá escolle-lo sumidoiro público ó que vai a a verte-las súas augas, salvo que existan razóns técnicas que o impidan.3) As redes de sumidoiro de titularidade privada e resultantes da execución sistemática de obras de urbanización, deberán conducir separadamente as augas pluviais e as residuais de forma que sexa posible a identificación, mostraxe e inspección dunhas e outras, sen prexuízo do disposto nas disposicións transitorias. Artigo 30º.-Cando non exista sumidoiro público fronte ó solar, en solo urbano, o propietario deberá conduci-las augas ata o sumidoiro máis próximo existente, mediante a construcción dunha prolongación deste sumidoiro, a que poderá construírse mancomunadamente por tódolos propietarios de fincas situadas no antedito tramo. Esta prolongación deberá axustarse ás aliñacións e rasantes dos viais previstos no planeamento vixente, sendo admisible, en casos debidamente xustificados, a súa execución con carácter provisional para ser substituída pola instalación definitiva, sen ningún dereito de indemnización para o particular. Artigo 31º.- 1) Os propietarios daqueles edificios xa construídos na data de entrada en vigor deste Regulamento, deberán axustarse ás seguintes condicións: * Se tivesen desaugadoiro por medio de pozo negro ou fosa aséptica, e sexa tecnicamente posible a súa conexión á rede de sumidoiros, os propietarios veñen obrigados a enlazar dito desaugadoiro coa mesma, a través da acometida correspondente, e a modifica-la rede interior da finca para conectala coa referida acometida se fose preciso, debendo cega-lo antigo sistema. En tal caso, transcorrido o prazo dun mes a partir do requirimento que ó efecto deberá dirixirlles ós interesados a Administración Municipal, ben de oficio ou, pola súa indicación, o Servizo, cando aqueles non solicitasen a conexión, o Concello procederá á súa construcción con cargo a aquel, ata a liña de fachada do edificio e aplicará o arbitrio con fin non fiscal sobre pozos absorbentes cos recargos que procedan, en tanto non se modifique a rede interior e se cegue o sistema antigo, de xeito que o desaugadoiro do sumidoiro sexa correcto. * Se tales edificios tivesen desaugue a ceo aberto, directa ou indirectamente, sen tratamento previo, ou con calquera sistema de tratamento incorrecto que produza un verquido anómalo, os interesados veranse obrigados a enlazar dito desaugadoiro coa rede de sumidoiros, salvo que se trate do suposto do parágrafo 2 do artigo 32º no que se admita un tratamento previo. Transcorrido o prazo de quince días dende o requirimento que o efecto dirixiralle a Administración Municipal ou o Servizo ó propietario interesado, sen que este teña eliminado o verquido anómalo, ou solicitase a acometida de desaugadoiro, o Concello ou o Servizo, procederá á súa construcción, con cargo ó interesado, sen prexuízo de aplicación das sancións procedentes ata tanto non modifique a rede interior para o enlace correcto á acometida, independentemente daquelas ás que houbese lugar por verquido a ceo aberto.2) A obrigación establecida neste artigo só será esixible cando na vía pública á que teña fachada a parcela edificada exista sumidoiro público ou cando a houbese a unha distancia inferior a 100 m., no caso deste suposto a conducción das augas ó sumidoiro deberá efectuarse a través da correspondente prolongación a que se refire o artigo anterior. Artigo 32º. 1. Cando a distancia dende a aresta do edificio ó sumidoiro, sexa superior a 100 m., non se autorizará a edificación do solar, non sendo que o propietario previamente ou ó mesmo tempo que a solicitude da licencia de edificación, presente proxecto de desaugadoiro que deberá ser aprobado polo Concello, a través do seu Servizo técnico.2. No caso de vivendas unifamiliares en zonas carentes de sumidoiros e noutros casos excepcionais, o Concello poderá autoriza-la depuración completa individual das augas residuais ou o verquido a ceo aberto das augas pluviais, sen prexuízo da obriga de enlazar no sumidoiro público cando se constrúan, tal e como se dispón no artigo 39º. Nembargantes estarase ó disposto na normativa do Plan Xeral vixente. Capítulo III.-Acometidas e acometidas lonxitudinais. Artigo 33º.-As augas residuais dun edificio conduciranse á rede de sumidoiros públicos a través da denominada acometida, que constará, basicamente, dunha arqueta de rexistro pegada á liña de fachada, e construída sempre na vía pública, e dun conducto transversal á rúa, dende dita arqueta ata o sumidoiro propiamente dito. Como regra xeral, os conductos de augas residuais discorrerán por unha franxa distinta daquela que sirva para os conductos de abastecemento de auga, e isto de acordo coas Normas Técnicas Municipais. Dado que a rede de sumidoiros de Vedra é separativa, as acometidas deberán conducir separadamente as augas pluviais e as residuais. Artigo 34º.-Con carácter xeral, as acometidas serán construídas a cargo do interesado, logo do permiso e inspección da empresa concesionaria do Servizo, ou dos Servicios Técnicos Municipais. Serán condicións previas, e esixibles en todo caso, para a concesión do permiso de construcción dunha acometida, ou dunha prolongación dos sumidoiros: 1.-Que o efluínte previsto reúna as condicións físico-químicas que se especifican neste Regulamento.2.-Que o sumidoiro estea en Servizo e sexa de propiedade municipal.3.-Cando sexa preciso enlazar a unha prolongación, esixirase previo acordo entre o solicitante e o promotor daquela. Artigo 35º. 1. O solicitante da licencia de acometida, presentará un plano da rede de desaugadoiro interior do edificio en planta e alzado a escalas de 1:100 ou 1:50, detallando expresamente os sifóns xerais e a ventilación aérea.2. Ademais de cumprirse na construcción de acometidas as disposicións e dimensións adecuadas para un desaugue correcto, deberán cumprir, así mesmo, as seguintes prevencións: a.-A instalación de desaugadoiro interior ata a arqueta de rexistro deberaa efectuar o propietario, que virá obrigado a axustarse ó disposto nas normas técnicas municipais e nas Ordenanzas Municipais da Construcción. Dun xeito especial asegurarase a ventilación aérea e o illamento sifónico das baixantes. b.-Nas instalacións hoteleiras, obradoiros, grandes bloques de apartamentos e outros edificios singulares, estacións de Servizo, talleres automobilísticos, garaxes e similares, antes da acometida, e no interior da propiedade, construirase unha arqueta decantadora de graxas e sólidos, cun dimensionado xustificado axeitadamente. c.-Nas instalacións industriais, a rede de desaugadoiro interior completarase cun pretratamento que asegure que o efluínte reúne as condicións que se esixen neste Regulamento. O Concello poderá esixi-la construcción de depósito de retención ou almacenamento do efluínte con capacidade suficiente para recollelo durante vintecatro horas, para os efectos de toma de mostras e análises. d.-A arqueta deberá ser dun deseño e forma que permita a toma de mostras do efluínte. e.-Sempre que sexa posible, esixirase que as acometidas enlacen á rede nun pozo de rexistro. Tal circunstancia será amais preceptiva nas novas construccións para hoteis, industrias, ou calquera outra instalación que, a xuízo do Servizo, así o requira polas súas especiais características. Se non existise ningún pozo de rexistro fronte ó punto en que se desexa efectua-la acometida, e aquel fose preceptivo, construirase xunto coa acometida a cargo do propietario, sen que este adquira sobre el dereito ningún. Artigo 36º. 1. Sen prexuízo do disposto no parágrafo 3 do artigo 39º, para o suposto a que se refire, o Concello ou o Servizo construirán as acometidas no traxecto existente entre o sumidoiro público e a fachada da finca, e procederá, no seu caso á reposición do pavimento, todo isto con cargo ó propietario que deba efectuar verquidos, con suxeición ós prezos unitarios aprobados polo Concello.2. As obras darán comezo dentro dos quince días seguintes ó da xustificación de ter feito os ingresos previstos nas Ordenanzas Fiscais polos dereitos de licencia e como depósito do custo de obra, nas oficinas do Servizo. Artigo 37º.-A construcción da parte da acometida no interior da finca, ata o paramento externo da fachada, deberase efectuar polo peticionario o que virá obrigado a observa-las indicacións que para tal efecto lle formule a inspección técnica municipal, para que se poida realizar debidamente a conexión coa acometida exterior e se cumpran as prevencións do artigo 35 deste Regulamento. Artigo 38º. 1) Quen teña obtido licencia municipal para a construcción dunha prolongación dos sumidoiros, en terreo de dominio público, sempre que a sección e o caudal o permita, quedan obrigados a admitir no mesmo auga pública e as procedentes de fincas de aqueles particulares que obteñan a autorización municipal correspondente, para o que previamente haberán de asumi-la obriga de contribuír ós gastos ocasionados pola construcción de dita prolongación e os que orixine a súa conservación, de xeito que o custo dunha e outra sexan soportados por cantos a utilicen.2) O Concello ó varia-la disposición das vías públicas poderá ordena-la modificación ou variación do emprazamento das acometidas, sen dereito por parte dos interesados a indemnización ningunha. As devanditas obras serán por conta do Concello, conservando sempre as mesmas condicións de evacuación do edificio. Artigo 39º. 1. Ó levarse a cabo obras de construcción de novos sumidoiros públicos anularanse tódolos desaugadoiros particulares que con carácter provisional (prolongacións ou empalmes ós mesmos) se autorizasen para as fincas situadas fronte a aquelas, sendo obrigatorio o enlace directo ós novos sumidoiros.2. Para aqueles edificios ou solares que tiveran desaugadoiro provisional, establécese as normas seguintes de carácter xeral que so se poderán alterar con informe xustificado dos Técnicos Municipais competentes: a) Se o novo sumidoiro en construcción correse a unha profundidade igual ou menor a 2,50 metros respecto da rasante da vía pública, non se permitirá a construcción de acometidas de desaugadoiro ó novo sumidoiro dende que se inicien as obras de pavimentación da devandita vía ata que teñan transcorrido tres anos dende a súa terminación, prazo que comeza a contarse dende a recepción definitiva das anteditas obras, cando estas se levaren a cabo por medio de contrata. b) Se o novo sumidoiro correse a unha profundidade maior de 2,50 metros respecto á rasante da vía publica, poderán autorizarse acometidas de desaugadoiro ó novo sumidoiro ó longo do período sinalado no epígrafe anterior, sempre que tecnicamente sexa posible levar a cabo a construcción do albanel en mina, de xeito que o novo pavimento da calzada non poida sufrir deterioro nun período de tres anos, contados do xeito indicado no antedito epígrafe.3. As obras precisas para os enlaces ós novos sumidoiros, ó longo do período de construcción destas, levaranse a cabo polo contratista adxudicatario da construcción dos devanditos sumidoiros. A tal fin valorarase independentemente cada acometida, coa obriga de ingresar no Concello o importe daquelas para o seu aboamento ó Contratista adxudicatario. Artigo 40º.-Cando o nivel de desaugue particular non permita a conducción á rede de sumidoiros por gravidade, a elevación deberá ser realizada polo propietario da finca. En ningún caso poderá esixirse á Administración local xestora responsabilidades polo feito de que a través do desaugue poida penetrar nunha finca particular augas procedentes do sumidoiro público. Artigo 41º. 1. A limpeza e reparación dos desaugadoiros particulares levarase a cabo polos seus propietarios, trala obtención da oportuna licencia municipal. Non obstante, poderán solicitar que ditos traballos sexan realizados polo Concello a través da empresa concesionaria con gastos a cargo do solicitante.2. Cando se observase algunha anomalía ou desperfecto que fixera preciso algunha obra de reparación ou limpeza de acometidas de calquera clase, requirirase ó propietario que a execute, previa licencia no prazo que se sinale, pasado o cal sen terse feito, a Administración Municipal poderá proceder a devandita limpeza ou reparación con cargo ó propietario titular da acometida.3. De tratarse dunha prolongación na que existira máis dun empalme, o responsable perante o Concello da limpeza e conservación será, única e exclusivamente o propietario titular da devandita acometida, sen prexuízo do seu dereito a repartir entre tódolos usuarios os gastos que lle ocasionar.4. A reparación ou limpeza pola Administración municipal á que se refiren os parágrafos anteriores, comprenderá só o tramo de desaugadoiro situado na vía pública, debéndose levar a cabo polo propietario as do tramo correspondentes ó interior da finca. Artigo 42º.-O Concello resérvase o dereito de realizar na vía pública por si ou a través de empresas adxudicatarias, calquera traballo de construcción, reparación ou limpeza de acometidas, o de remoción ou reposición de pavimento afectado por aqueles. Artigo 43º.-As instalacións industriais quedarán suxeitas ás seguintes condicións: a.-As conexións á rede deberán ser independentes para cada industria, salvo o indicado no artigo 7. b.-Toda instalación de verquido de augas industriais, dispoñerá dunha arqueta de rexistro, non inferior a un por un metro, con partes de acceso e soleira situada a un metro por debaixo do sumidoiro situado augas abaixo da instalación de homoxeneización e/ou depuración propia se existise, e, en todo caso, o máis próxima posible á saída da instalación. construído de acordo co deseño indicado no Anexo V. Deberá, así mesmo situarse como mínimo a un metro de calquera accidente (reixas, reduccións, curvas, etc.), que poidan altera-lo fluxo normal do efluínte. c.-O rexistro deberá ser accesible en todo momento ós Servicios Técnicos competentes para a obtención de mostras. d.-No suposto de existir Agrupacións de Industrias, legalmente constituídas, que conxunta ou exclusivamente leven a cabo actuacións de mellora dos efluentes deberá instalarse á saída das correspondentes depuradoras, unha arqueta de rexistro como a indicada no parágrafo anterior. Das mostras obtidas nela, deducirase a idoneidade ou a falla de calidade do efluínte. Artigo 45º.-Consideraranse infraccións administrativas, en relación co presente Regulamento, aquelas accións ou omisións contrarias ó establecido no mesmo. As infraccións clasifícanse en leves, graves e moi graves, conforme se determina no artigo seguinte. Artigo 46º. 1) Infraccións leves.-Consideraranse infraccións leves: a.-A obstaculización puntual á función inspectora do Servizo. b.-Omitir información ós servicios sobre as características da descarga do verquido ou sobre os cambios que afecten á natureza dos mesmos. c.-A posta en funcionamento de aparellos ou instalacións non autorizadas, ou distintas ás aprobadas para o Permiso de Verquido, así como o desprecintado ou anulación dos que fosen colocados polos Servicios Municipais. d.-Calquera incumprimento do disposto neste Regulamento e non incluído expresamente neste artigo.2) Infraccións graves.-Consideraranse infraccións graves: a.-A reincidencia nalgunha das faltas leves. b.-A construcción e modificación de sumidoiros, acometidas ou conexións á rede, ou de instalacións anexas á mesma, aínda que uns e outros fosen de propiedade particular, sen obte-la previa licencia municipal de conexión ós sumidoiros, ou sen axustarse ás condicións sinaladas na licencia concedida ou ás disposicións deste Regulamento, así como sen o Permiso de Verquido, no caso preciso. c.-O uso da rede de sumidoiros, acometidas, conexións ou instalacións anexas sen previa Licencia municipal de conexión á rede de sumidoiros ou sen axustarse ás condicións sinaladas na licencia concedida ou ás disposicións deste Regulamento, así como sen o Permiso de Verquido, no caso preciso. d.-Os danos á rede de sumidoiros, ás súas acometidas, obras ou instalacións anexas de toda clase, xa sexan causados maliciosamente ou por neglixencia. e.-A falta de comunicación da situación de emerxencia e/ou a infracción de calquera das prescricións dictadas como consecuencia de declarase dita situación recollidas neste Regulamento. f.-A omisión ou demora na instalación dos tratamentos depuradores esixidos polos Servicios Municipais, así como a falla das instalacións, funcionamento e mantemento de tódolos seus equipos, en especial os dispositivos fixos de aforamento de caudais, toma de mostras e aparellos de medición ós que se fai referencia neste Regulamento. f.-Realizar verquidos afectados por limitacións sen respectar estas.3) Faltas moi graves.-Consideraranse faltas moi graves: a.-A reincidencia nalgunha das faltas graves. b.-Realizar verquidos prohibidos segundo o establecido nos artigos deste Regulamento. c.-A producción de danos moi graves á rede de sumidoiros, ás súas acometidas, ou instalacións de toda clase, xa sexan causados maliciosamente ou por neglixencia. Artigo 47º.-As infraccións serán sancionadas da forma seguinte: a.-As leves, con multas de 100 € ata 1.000 €. b.-As graves, con multas de 1.000 € ata 3.000 € c.-As moi graves, con multas de 3.000 € ata 20.000 €. Estas multas impoñeranse sen mingua, nin prexuízo das sancións superiores autorizadas legalmente pola autoridade competente, e sen detrimento de esixir, cando proceda, as correspondentes indemnizacións por danos e perdas e responsabilidades civil ou penal. Para gradua-la contía da sanción terase en conta a natureza da infracción, a gravidade do dano producido, a intencionalidade, a reincidencia, e demais circunstancias concorrentes. Artigo 48º. 1) A potestade sancionadora e correctora correspóndelle ó Sr. Alcalde-Presidente do Concello ou Autoridade en que delegar.2) A empresa adxudicataria do Servizo poderá suspender provisionalmente a execución das obras e instalacións que contraveñan o disposto neste Regulamento, así como impedir, tamén provisionalmente, o uso indebido das instalacións municipais. Esta medida deberase adoptar mediante requirimento individual e por escrito, o cal, para mante-la súa eficacia, deberá ser ratificado dentro dos cinco días hábiles seguintes, polo Alcalde ou a Autoridade en quen tivese delegado.3) Contra a referida suspensión provisional, e contra a ratificación da mesma, no caso de que fose adoptada pola Autoridade delegada, poderase interpoñer recurso de alzada diante do Alcalde, independentemente de calquera outro que fose procedente. Artigo 49º.-No caso de vulneración das disposicións do presente Regulamento, e con independencia da imposición das sancións procedentes, o Concello, coa finalidade de suprimi-los efectos da infracción, e restaura-la situación de legalidade, poderá adoptar algunha das seguintes disposicións: a.-A suspensión dos traballos de execución das obras de acometida ou de instalación de pretratamento indebidamente realizadas. b.-Requirir ó infractor para que no termo para ó efecto se sinale, introduza nas obras e instalacións realizadas as rectificacións precisas para axustalas ás condicións do Permiso ou ás disposicións deste Regulamento e/ou, no seu caso, proceder á reposición das obras e instalacións indebidamente efectuadas ó seu estado anterior á producción dos danos que tiveran ocasionado. c.-A imposición ó usuario das medidas técnicas necesarias que garantan o cumprimento das limitacións consignadas na licencia de verquido, evitando o efluínte anómalo. d.-A introducción de medidas correctoras concretas nas instalacións con tal de evita-lo incumprimento das prescricións deste Regulamento e a redacción, se e o caso, do Proxecto correspondente, dentro do prazo que fixe a Administración. e.-A clausura ou precinto das instalacións no caso de que sexa posible técnica ou economicamente, evita-la infracción mediante as oportunas medidas correctoras. f.-A caducidade do Permiso de Verquido á rede de sumidoiros, no caso de contumacia no incumprimento das condicións deste Regulamento. g.-A reposición dos danos e perdas ocasionados ás instalacións, obras anexas ou calquera outro ben que resultase danado ou prexudicado. Disposicións transitorias. Primeira.-As instalacións xa existentes no momento da entrada en vigor do presente Regulamento deberán adopta-las medidas necesarias para o seu cumprimento na forma e termos que a continuación se indican: 1.-Nos seis meses naturais seguintes á entrada en vigor, tódolos establecementos industriais deberán remitir ó Servizo a documentación que se indica no Anexo I para obte-lo correspondente permiso provisional de verquido, ademais da solicitude do anexo IV 2.-No termo de seis meses naturais contados dende a entrada en vigor deste Regulamento, tódolos usuarios ou agrupacións de usuarios deberán de ter construída a arqueta de medida e control a que fan referencia os artigos 20 e 35 desta ordenanza, ademais dos equipos de toma de mostras e caudalímetro para medición do verquido.3.-Nos seis meses seguintes á aprobación deste Regulamento, a calidade dos efluentes industriais deberase adaptar ás condicións e límites establecidos no presente Regulamento. Segunda.1.-Transcorrido-los prazos mencionados, a Administración adoptará as medidas necesarias para a comprobación de datos e da existencia de arquetas, toma de mostras e caudalímetros, sendo motivo de sanción a inexactitude nas primeiras ou a falta nas segundas.2.-No suposto de que se superaren os valores admitidos, a Administración informará ó usuario das medidas correctoras a establecer e do tempo de que dispón para facelo. Transcorrido este adoptaranse as medidas e as sancións que se contemplan neste Regulamento. Primeira.-Este regulamento poderá ser desenvolvido por disposicións particulares referidas a determinados aspectos técnicos ou zonas particulares do Municipio. Segunda. Quedan derrogadas cantas disposicións municipais de igual ou inferior rango se opoñan o disposto neste regulamento. Terceira. O presente Regulamento entrará en vigor no prazo de quince días seguintes a súa publicación no BOP e transcorrido o prazo previsto no artigo 65.2 da Lei 7/1985, do 2 de abril, reguladora das Bases de Réxime Local. Vedra, 19 de novembro de 2009. O alcalde, Asdo. Odón C. Cobas García ANEXO I Documentación necesaria para obte-lo permiso de verquido ás instalacións municipais de saneamento. As instalacións industriais e comerciais, para obter tanto o Permiso de Verquido á rede como a autorización, deberán achega-los datos e documentación que se detallan a continuación: 1. Modelo de solicitude anexo IV 2.-Materias primas e auxiliares ou productos semielaborados, caudais e usos.3.-Memoria explicativa do proceso industrial, con diagramas de fluxo.4.-Descrición dos procesos e operacións causantes dos verquidos, réxime e características dos verquidos resultantes (características previas a calquera pretratamento). 5.-Descrición dos pretratamentos adoptados, alcance e efectividade prevista dos mesmos. Conductos e tramos da rede de sumidoiros onde conecta ou pretende conectar.6.-Verquidos finais ó sumidoiro, para cada conducto de evacuación, descrición do réxime de verquido, volume e caudal, épocas e horarios de verquido. Composición final do verquido cos resultados das análises de posta en marcha realizados no seu caso.7.-Dispositivos de seguridade adoptados para prever accidentes nos elementos de almacenamento de materias primas ou productos elaborados líquidos susceptibles de ser verquidos á rede de sumidoiros.8.- Enumeración dos residuos xerados, tanto no proceso de producción como no pretratamento do verquido, ase como a documentación que acredite unha correcta xestión dos mesmos.9.-Planos de situación. Planos de rede interior de recollida e instalacións de pretratamento. Planos de detalle das obras de conexión, dos pozos de mostras e dos dispositivos de seguridade.10.-Todos aqueles datos precisos para a determinación e as características do verquido industrial e do sumidoiro de conexión. Disposicións sobre actividades que supoñan producción de residuos radioactivos. As actividades de calquera tipo que supoñan producción de residuos radioactivos, para conservalos, disporán de dispositivos protectores das radiacións que abranguerán tódalas esixencias establecidas pola normativa de rango superior, tanto autónoma coma nacional ou internacional. A súa evacuación realizarase cando se teña diminuído convenientemente a súa “intensidade de actividade radioactiva”, mediante os sistemas de evacuación de residuos radioactivos que resulten de obrigada instalación. O Concello deberá ter coñecemento de tódalas actividades relacionadas coa evacuación de augas residuais, co fin de poder adoptar cantas medidas sexan precisas para garanti-la salubridade dos servicios de saneamento das augas residuais e da propia rede de sumidoiros. ANEXO III Lista de substancias e materias tóxicas e perigosas.1.-Acenafteno 2.-Acrilonitrilo 3.-Acroleína (Acrolín) 4.-Aldrina (Aldrín) 5.-Antimonio e compostos 6.-Asbestos 7.-Benceno 8.-Bencidina 9.-Berilio e compostos 10.-Carbono, tetracloruro 11.-Clordán (Chlordane) 12.-Crurobenceno 13.-Cloroetano 14.-Clorofenois 15.-Cloroformo 16.-Cloronaftaleno 17.-Cobalto e compostos 18.-Dibenzofuranos policlorados 19.-Diclorodifeniltricloroetano e metabolitos (DDT) 20.-Diclorobencenos 21.-Diclorobencidina 22.-Dicloroetilenos 23.-2.4-Diclorofenol 24.-Dicloropropano 25.-Dicloropropeno 26.-Dieldrina (Dieldrín) 27.-2.4-Dimetilfenoles ou Xilenoles 28.-Dinitrotolueno 29.-Endosulfán e metabolitos 30.-Endrina (Endrín) e metabolitos 31.-Eteres haloxenados 32.-Etilbenceno 33.-Fluoranteno 34.-Ftalatos de eteres 35.-Halometanos 36.-Heptacloro e metabolitos 37.-Hexaclorobenceno (HCB) 38.-Hexaclorobutadieno (HCBD) 39.-Hexaclorocicloexano (HTB, HCCH, HCH, HBT) 40.-Hexaclorociclopentadieno 41.-Hidrazobenceno (Diphenylhidrazine) 42.-Hidrocarburos aromáticos polinucleares (PAH) 43.-Isoforona (Isophorone) 44.-Molibdeno e compostos 45.-Naftaleno 46.-Nitrobenceno 47.-Nitrosaminas 48.-Pentaclorofenol (PCP) 49.-Policlorado, bifenilos (PCB’s) 50.-Policlorado, trifenilos (PCT’s) 51.-2,3,7,8-Tetraclorodibenzo-p-dioxina (TCDD) 52.-Tetracloroetileno 53.-Talio e compostos 54.-Teluro e compostos 55.-Titanio e compostos 56.-Totueno 57.-Toxafeno 58.-Tricloroetileno 59.-Uranio e compostos 60.-Vanadio e compostos 61.-Vinilo, cloruro de 62.-As substancias químicas de laboratorio e compostos farmacéuticos ou veterinarios novos, identificables ou non, e dos que os seus efectos poidan supoñer risco para o medio natural ou para a saúde humana. O anterior listado é enunciativo e non debe considerarse exhaustivo, podendo ser revisado e ampliado de acordo coas circunstancias do desenvolvemento do Plan de Saneamento. Breve DESCRICIÓN DA ACTIVIDADE, instalacións e procesos que se desenrolan: CONSUMO DE AUGA DA ENTIDADE SOLICITANTE Subministrada polo Concello de Vedra (m3/mes):. Outros recursos (pozos, manantiais, presas, etc. m3/mes):. TOTAL AUGA CONSUMIDA (m3/mes):. DECLARACIÓN RESPONSABLE Eu, D./Dña. con D. N. I. e domicilio en., en calidade e representación de. DECLARO QUE: A data da presente solicitude, o volume de auga residual de descarga e réxime da mesma é a seguinte: Horario. Duración. Caudal medio. Caudal punta. Variacións diarias, mensuais e estacionais. Nunha xornada normal se evacúa aproximadamente un volume de. m3 En caso de abastecemento de orixe distinto a Concello de Vedra indicar as características do método de obtención del agua: Se é procedente de pozos: Potencia do equipo de bombeo (Kw) Caudal do equipo de bombeo (m3/h) Altura de elevación (m) Nº de quendas de 8 horas diarios, durante os que funciona o equipo de bombeo E se é procedente de manantiais u outras conduccións: Área da sección mollada da conducción (m2) Velocidade media do fluxo na conducción (m/s) Nº de quendas de 8 horas durante os que funciona a captación O verquido é: Exclusivamente doméstico Industrial Doméstico e industrial As augas residuais van a: A rede de sumidoiros pública do Concello de Vedra A outras redes de saneamento O Río/Ría/Mar O verquido a rede pública de saneamento faise: Nun solo punto En varios puntos Vértense algún verquido prohibido do artigo 12 do regulamento SI NON Supera no seu verquido as concentracións máximas permitidas do artigo 13 do regulamento: SI NON Dispón de instalacións de pretratamiento, para non superar no seu verquido as concentracións máximas permitidas no regulamento: SI NON En caso afirmativo, poría describila: Que atendendo o establecido no artigo 3º do regulamento a Entidade que ten encomendada a administración e explotación do Servizo de Sumidoiros e Estación Depuradora é a Concesionaria do Servizo denominándose …. o Servizo ou Servizo de Saneamento. E que por outra banda o artigo 22º. indica que: “ As análises e probas para comproba-las características dos verquidos efectuaranse de acordo cos métodos estándar adoptados polo laboratorio do Servizo de Saneamento. En tódolos casos, ben sexa para a concesión da licencia de conexión ou por accións de inspección ou comprobación, ditas análises realizaranse con cargo ó responsable do verquido. Que segundo os artigos anteriores, as análises e inspección as realizará a Concesionaria do Servizo e a cargo das responsables dos verquidos, polo que neste anexo defínense as cantidades a cobrar. As cantidades a esixir con ocasión da práctica das análises esixidas polo Regulamento municipal de verquidos, para o ano 2006, deberán axustarse ás seguintes contías: As cantidades a esixir con ocasión das actuacións de comprobación e inspección ás que se refire o Regulamento municipal de verquidos, para o ano 2006, deberán axustarse ás seguintes contías: Ditas taxas incrementaranse anualmente no IPC. Otros parámetros.1.- As ampliacións da rede de sumidoiros realizaranse con tubaria de policloruro de vinilo ( PVC ) color laranxa, SN-4 segundo norma EN 124, de 315 mm. de diámetro exterior para as redes de sumidoiros e de 400 mm para as redes de pluviais. como mínimo. En función do tráfico e recubrimento porase esixir a clase SN8.2.- Cada 30 m. disporase os preceptivos pozos de rexistro circular concéntrico realizado en fábrica de formigón en masa HM-20/B/25/I. de diámetro 100 e cono de reducción 100 x 60x 50, soleira, enfoscado interior e xuntas tomadas con morteiro 1:3, bruñido, Paredes e soleira de formigón en masa HM-20 de 20 cm. de espesor, i/tapa circular de diámetro de abertura 600 mm., con cerco de ferro fundido modelo Rexel de Saint-Gobain o similar, clase D-400 segundo Norma EN 124, con certificado de producto AENOR o entidade acreditada por ENAC, xunta de elastómero, bloqueo automático por apéndice elástico e tapa con articulación, sobre dado de formigón armado HA-25 enrasado con el pavimento. Las tapas de los mencionados pozos serán de fundición dúctil e das clases D-400 o C-250, segundo los casos (en calzada, D-400 e en beirarrúa C-250). 3.- As acometidas a la nova rede municipal da rede de sumidoiros se conectarán a mesma nun pozo de rexistro.4.- Así mesmo, no extremo da nova rede non conectado a existente, deixarase un pozo de rexistro de similares características ós anteriores.5.- As acometidas ás redes municipais de rede de sumidoiros e augas pluviais, faranse por separado en todosos casos.6.- As ampliacións da rede de agua potable realizaranse con tubaria de ferro fundido, tipo FUNDITUBO o similar, e 100 mm. de diámetro como mínimo.7.- No punto de conexión a rede existente deixarase a preceptiva válvula de comporta, tipo EURO 20 o similar, aloxada na correspondente arqueta (Ø 60 cm. de acceso, con tapa de fundición das mesmas características que las de los pozos da rede de sumidoiros). 8.- No extremo da nova rede non conectado a la existente deixarase unha válvula de comporta de similares características ás anteriores, aloxada, así mesmo, na correspondente arqueta.9.- No punto de menor cota da nova ampliación da rede colocarase a correspondente válvula de descarga, do mesmo tipo que as válvulas anteriores e diámetro non inferior a 60 mm. A mencionada válvula estará aloxada na correspondente arqueta (Ø 60 cm. de acceso, con tapa de fundición das mesmas características que as dos pozos da rede de sumidoiros). 10.- Así mesmo, no punto de maior cota da nova ampliación da rede colocarase a correspondente ventosa, de diámetro non inferior a 50 mm. Dita ventosa aloxarase en unha arqueta, de características similares ás anteriores.11.- As ampliacións da rede de incendios realizaranse con tubaria de ferro fundido, tipo FUNDITUBO ou similar, e 150 mm. de diámetro como mínimo.12.- Cada 50 m. colocarase un hidrante de columna seca con dúas bocas de 70 mm. e unha de 100 mm. de diámetro, tipo FUNDITUBO ou similar, con racores tipo Barcelona.13.- No punto de conexión a rede existente deixarase a preceptiva válvula de comporta, tipo EURO 20 ou similar, aloxada na correspondente arqueta (Ø 60 cm. de acceso, con tapa de fundición das mesmas características que las de los pozos da rede de sumidoiros). 14.- No extremo da nova rede non conectado á existente deixarase unha válvula de comporta de similares características ás anteriores, aloxada, así mesmo, na correspondente arqueta.15.- Así mesmo, no punto de maior cota da nova ampliación de rede se colocará la correspondente ventosa, de diámetro no inferior a 50 mm. Dicha ventosa se aloxará en una arqueta, de características similares a las anteriores. Ampliación Rede de Rego: 16.- Las ampliacións da rede de rego se realizarán con tubaria de ferro fundido, tipo FUNDITUBO o similar, e 100 mm. de diámetro como mínimo.17.- Cada 50 m. se colocará una boca de rego tipo Barcelona de 45 mm. de diámetro.18.- En el punto de conexión a la rede existente se deixará la preceptiva válvula de comporta, tipo EURO 20 o similar, aloxada en la correspondente arqueta (Ø 60 cm. de acceso, con tapa de fundición das mesmas características que las de los pozos de saneamento). 19.- Así mesmo, en el citado punto e tras la mencionada válvula, se deixará el correspondente contador de agua e diámetro 20 mm., aloxado na súa propia arqueta. Condiciones xerais: 20.- As conexión a rede existente das novas ampliacións a la rede de agua, rego e incendios será executada pola Concesionaria do Servizo.21.- Sempre que sexa posible respectarase unha distancia mínima co resto de servicios de 30 cm., tanto en cruces, como en canalizacións que discorran en paralelo.22.- A apertura de gabias practicarase a un mínimo de 1 m. de profundidade, o no seu caso, a profundidade requirida polo Servizo.23.- A apertura de gabias en pavimentos irá precedida de un precorte de los mesmos.24.- El recheo de gabias efectuarase en tongadas de 30 cm. de espesor, compactadas ó 95% proctor modificado, con material seleccionado, procedente ou non da propia escavación.25.- A reposición de pavimento de beirarrúas se realizará en todo el ancho da mesma, e en la lonxitude que quede afectada polas obras.26.- Dita reposición constará dunha base de formigón H-150 de 15 cm. de espesor, unha capa de morteiro de cemento de 3 cm. e loseta del color e dimensións iguales a existente, mantendo sempre a calidade “terrazo”. 27.- A reposición do pavimento da calzada executarase cunha base de formigón H-150 de 30 cm. de espesor e unha capa de rodadura de 8 cm. de espesor de mestura bituminosa en quente, tipo D-12, previo rego de imprimación, con 0,6 Kg/m² de ECR-1.28.- Tanto nas reposicións de calzada como de beirarrúas, os pozos de rexistro, arquetas, bordillos, sumidoiros e demais elementos existentes nas mesmas, reporanse e elevaranse a cota da rasante o substituiranse por outras das mesmas características.29.- Tomaranse as medidas necesarias de precaución e sinalización na execución das obras, responsabilizándose de posibles danos a terceiros, tanto durante a execución, como despois dela. Así mesmo, deberase estar en posesión dos pertinentes permisos na mesma obra, no caso de ser necesarios.30.- Non porá interromperse o tráfico pola rúa, e no suposto que a gabia tivese que permanecer aberta durante a noite ou en momentos nos que non se traballe, disporase dos sinais necesarios para evitar calquera risco de accidente.31.- Nas obras que obrigue a desviar ós peóns, total o parcialmente, fora das beirarrúas, acondicionarase un paso debidamente protexido por vallas en todala súa lonxitude e paralelo ás mesmas.32.- A empresa comunicará por escrito ó Servizo con quince días de antelación a data de comezo das obras. Así mesmo, ditos Servicios porán controlar e inspeccionar en todo momento o desenrolo das obras, así como establecer novas condicións si o considerasen oportuno.